В Лондон празнуват 150 години от първия звън на Биг Бен - Телевизия Европа
В Лондон празнуват 150 години от първия звън...
В Лондон празнуват 150 години от първия звън на Биг Бен
Лондончани отпразнуваха 150 години от първия ден, в който чуват звъна на прочутата часовникова кула Биг Бен. Въпреки, че самото сдание е построено няколко месеца по-рано, именно 11 юли се смята за рождения ден на кулата заради нейната кампанария, която огласява британската столица в определени часове от деня. Изминаха 150 години от деня, в който лондончани за пръв път осъмват под звуците на часовниковата кула Биг Бен. Властите в Лондон обявиха мащабни тържества след залез слънце. Жители на британската столица коментираха, че са горди с кулата, която се превърна във визитна картичка на Лондон през ХХ век.
Кулата Свети Стивън е част от архитектурния комплекс на Уестминстърския дворец, където е разположен възстановеният след пожара от 1834 г. британски парламент. Кулата е официално открита през 1859 г., но поставената на нея часовникова камбанария Биг Бен за пръв път издава звън на 11 юли същата година. Затова много жители на града приемат именно тази дата за рожденния ден на сданието.
Настоящата камбана тежи близо 14 тона и има диаметър около 3 метра. Тя е отлята през 1858 г. в лондонска работилница. Кулата е наречена на името на създателя си – сър Бенджамин Хол. Часовникът на нея, освен за най-големия, се смята и за един от най-точните в света. Отклонението му е едва 1.5 секунди годишно. В основата на всеки от четиритему циферблата може да се прочете латинския надпис: „Боже, пази нашата кралица Виктория Първа“.